Hongqi CA7200

To Hongqi CA7200 ήταν μια σειρά από μεσαία πολυτελή αυτοκίνητα που παράχθηκαν από την κινεζική αυτοκινητοβιομηχανία Hongqi-FAW από το 1996 μέχρι το 1998. Ήταν βασισμένο σε μια κινέζικη έκδοση του Audi 100 C3, το οποίο η κινέζικη εταιρεία FAW άρχιζε να παράγει σε συνεργασία με την Volkswagen το 1988, για την τοπική αγορά. Έτσι, αν και το Audi 100 κατασκευαζόταν και πουλιόταν στην Κίνα ήδη με το δικό του όνομα, αυτό δεν παρεμπόδισε την FAW από το να πουλήσει μια έκδοση με δικό της όνομα. Παράχθηκαν, επίσης, και πολλές άλλες εκδόσεις του Hongqi, όπως λιμουζίνες, βαν, ακόμη και αγροτικά οχήματα.https://www.reddit.com/r/WeirdWheels/comments/j8c3x6/hongqi_ca1021_an_audi_100_based_pickup_with_a/ Η παραγωγή έληξε οριστικά το 2005.https://carnewschina.com/2012/06/17/spotted-in-china-the-hongqi-ca7200/

 Ιστορία 

Το μοναδικό ουσιαστικό αυτοκίνητο που παρήγαγε η FAW-Hongqi μέχρι εκείνη την εποχή, ήταν η λιμουζίνα Hongqi CA770, η οποία είχε ξεκινήσει να παράγεται από το 1966 και δεν ήταν πολλά περισσότερα από ένας απλός εκσυγχρονισμός του Hongqi CA72 από το 1959. Επίσης, αυτή η λιμουζίνα ήταν μια αντιγραφή από ξένα οχήματα. Τα μηχανικά εξαρτήματα, όπως το σασί και ο κινητήρας, πάρθηκαν από το αμερικάνικο πολυτελές αυτοκίνητο Chrysler Imperial του 1955, ενώ το αμάξωμα ήταν μια παραλλαγή από αυτό του σοβιετικού (επίσης αυτοκινήτου πολυτελείας) GAZ-13 της ίδιας χρονιάς,https://chinacarhistory.com/2017/11/13/the-honqgi-ca72-1e-prototype-was-a-c69-chrysler-imperial-with-chinese-characteristics/ το οποίο μάλιστα ήταν αντιγραφή από το αμερικάνικο πολυτελές Packard Patrician του 1955 - 1956.

Παρά το γεγονός ότι ήταν αρκετά απαρχαιωμένο, και ως τεχνολογία και ως αισθητική, η FAW συνέχιζε να παράγει το Hongqi CA770 για εξαιρετικά μεγάλο χρονικό διάστημα, και τελικώς διατηρήθηκε στην παραγωγή έως το 1995, αφού δεν είχε τότε άλλο όχημα να παράγει για την αγορά των πολυτελών αυτοκινήτων.https://chinacarhistory.com/2018/11/21/hongqi-ca7560-the-last-of-the-770s/ Όπως είναι προφανές, αυτά τα οχήματα διατέθηκαν μόνο στους πολιτικούς και στην εύπορη τάξη της χώρας.

Βέβαια, αφού η FAW μπήκε σε μια συμφωνία με την Volkswagen για την παραγωγή αυτοκινήτων για την κινέζικη αγορά, έριξε τότε μια ματιά της πάνω στα μεσαία-μεγάλα πολυτελή σεντάν της, θυγατρικής στον όμιλο, Audi, κυρίως στο 100 και το 200, τα οποία πίστεψε πως ίσως θα μπορούσαν να αποτελέσουν την βάση για ένα διάδοχο του Hongqi CA770.

Έτσι, η Hongqi μπόρεσε να πείσει την Volkswagen να πάρει την άδεια για να χρησιμοποιήσει αυτά τα μοντέλα για να τα κυκλοφορήσει υπό την δικιά τους μάρκα. Τα πρώτα πρωτότυπα παράχθηκαν μερικούς μήνες μετά. Περιλάμβαναν ένα σεντάν βασισμένο στο Audi 100 και μερικές λιμουζίνες βασισμένες στο ίδιο όχημα, αλλά και στο Audi 200, οι οποίες προορίζονταν σαν αντικαταστάτης του Hongqi CA770. Τα οχήματα δέχθηκαν αρκετά θετικές κριτικές και έτσι η παραγωγή άρχισε.

Αυτά τα κινέζικα Audi όμως, δεν είχαν τους ίδιους κινητήρες με τα γνήσια γερμανικά οχήματα, αλλά αντιθέτως χρησιμοποιούσαν κινητήρες της Chrysler και της Nissan.https://carnewschina.com/2012/02/28/history-the-hongqi-ca750f-from-china/

Η παραγωγή έληξε το 2005 και τα αυτοκίνητα αντικαταστάθηκαν από μια έκδοση του Toyota Crown Majesta που πουλιόταν από την Hongqi ως το HQ300/HQ430 μέχρι το 2010, μετά από σχετική συμφωνία της FAW με την Toyota.

 Αναφορές 

 Εξωτερικοί σύνδεσμοι 

 History: the amazing Hongqi CA1021 Audi-based pickup trucks from China

CA7200
Κατηγορία:Κινέζικα αυτοκίνητα
Κατηγορία:Αυτοκίνητα πολυτελείας